ONTHELE 7
Jesus Ankho Olie?
Jeova watumine Jesus pano pohi. 1 João 4:9
Inkha tuhanda okuhambukiswa Jeova, tuna okutehelela omunthu omukuavo wakolela. Kohale etyi nkhele Jeova ehenelinge Andau, walinga keulu omunthu wopaspilitu wokuna epondolo enene.
Mokueenda kuomuvo, Jeova watumikisa omunthu oo wopaspilitu meimo liomumphembela Maliya opo akatyitilue ko Mbelei. Omona alukwa okuti o Jesus.—João 6:38.
Etyi Jesus ankho ekahi pano pohi, wahetekela nawa ovituwa via Huku. Oe ankho una omutima omuwa, nohole nokankhenda. Oe walongesile vakuavo konthele ya Jeova tyihena ouoma.
Jesus walingile ovipuka oviwa mahi ankho vemuyele. 1 Pedro 2:21-24
Ononkhalamutwe mbonongeleya ankho mbuyele Jesus mokonda oe wapopila ovanthu konthele yomalongeso avo omatutu novituwa viavo ovivi.
Jesus tupu wahakulile ovavei nokututilisa ovanthu vankhia.
Ononkhalamutwe mbonongeleya ankho vahindila ova Roma opo vavete Jesus nokumuipaa.
kam_Latn afr_Latn kea_Latn umb_Latn umb_Latn umb_Latn pag_Latn umb_Latn smo_Latn grn_Latn